3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

  บริษัท ไรมอน แลนด์ จำกัด (มหาชน) เป็นบริษัทพัฒนาอสังหาริมทรัพย
  ซึ่งมีความเชี่ยวชาญในการพัฒนาโครงการอสังหาริมทรัพย์เพื่อที่อยูอาศัย
  โดยโครงการที่ผ่านมาของบริษัทฯ ประกอบด้วย คอนโดมิเนียม ทาวนเฮาส และบานเดี่ยว
  อย่างไรก็ดี ในปัจจุบันบริษัทฯ
  มีนโยบายที่จะมุ่งเน้นในการพัฒนาโครงการคอนโดมิเนียมและ/หรือบานพักตากอากาศระดับพรีเมี่ยม
  โดยมีเป้าหมายกลุ่มลูกค้าเป็นผู้บริโภคที่มีรายได้อยู่ในระดับกลางถึงสูง
  และมีความต้องการที่จะมีที่พักอยู่ในเขตเมือง
  ซึ่งสะดวกต่อการเดินทางไปทำงานและเข้าถึงแหล่งธุรกิจ
  รวมทั้งกลุ่มลูกค้าที่ต้องการเป็นเจ้าของบ้านพักตากอากาศ ดังนั้น โครงการสวนใหญ่ของบริษัทฯ
  จึงตั้งอยู่ใจกลางเมืองในย่านธุรกิจการคา
  และ/หรือแหล่งท่องเที่ยวตากอากาศที่มีพร้อมทั้งสิ่งอำนวยความสะดวกและทิวทัศน์ที่ดี
  โดยการดำเนินงานพัฒนาโครงการของบริษัทฯ อยู่ภายใตการดูแลของ ไรมอน แลนด
  และ/หรือบริษัทในเครือ
  หรืออยูในรูปของการรวมทุนกับบริษัทพัฒนาอสังหาริมทรัพย์หรือนักลงทุนอื่นๆ ที่เหมาะสม

รายละเอียดโครงการของบริษัท ไรมอน แลนด์ จำกัด (มหาชน) ณ วันที่ 31 ธันวาคม 2552

  --------------------- -------------- -------------- ---------------- ------------- ----------- ---------------- ------------------ -------------------
  โครงการ               ลักษณะโครงการ   ปีที่เปิดโครงการ   ขนาดที่ดินโครงการ   พื้นที่ขาย        จำนวนหน่วย   มูลค่าขายโครงการ   ราคาขาย            ปีที่ก่อสร้างเสร็จสมบูรณ์
                                                      (ไร่-งาน-วา)      (ตารางเมตร)   (ยูนิต/หลัง)   (ล้านบาท)         (บาทต่อตารางเมตร)   

  โครงการที่สร้างเสร็จแล้ว                                                                                                                

  เดอะล็อฟท์ สาทร         ทาวน์เฮ้าส์       ไตรมาสที่ 1      3-0-64           3,486         25          400              115,000            ปี 2547

                                       ปี 2546                                                                                        

  เดอะเลคส์ คอนโดมิเนียม   คอนโดมิเนียม     ไตรมาสที่ 3      1-2-90.5         26,062        165         1,685            65,000             ปี 2548

                                       ปี 2546                                                                                        

  เดอะลีเจ้นด์ ศาลาแดง     คอนโดมิเนียม     ไตรมาสที่ 1      1-1-40           9,672         75          842              87,000             ปี 2548

                                       ปี 2547                                                                                        

  นอร์ทชอร์               คอนโดมิเนียม     ไตรมาสที่ 3      2-1-51           21,271        193         1,490            71,000             ปี 2549

                                       ปี 2547                                                                                        

  กะตะ การ์เด้นส์          คอนโดมิเนียม     ไตรมาสที่ 4      5-0-59.4         6,767         33          447              66,000             ปี 2549

                                       ปี 2547                                                                                        

  เดอะล็อฟท์ เย็นอากาศ     คอนโดมิเนียม     ไตรมาสที่ 3      3-0-19.1         17,240        176         1,234            72,000             ปี 2550

                                       ปี 2548                                                                                        

  เดอะไฮทส์ ภูเก็ต         คอนโดมิเนียม     ไตรมาสที่ 4      14-0-41.2        13,337        51          1,205            90,500             ไตรมาส 4

                                       ปี 2548                                                                                        ปี 2551
  --------------------- -------------- -------------- ---------------- ------------- ----------- ---------------- ------------------ -------------------

  ---------------- -------------- -------------- ---------------- ------------------- ----------- ---------------- ------------------ -------------------
  โครงการ          ลักษณะโครงการ   ปีที่เปิดโครงการ   ขนาดที่ดินโครงการ   พื้นที่ขาย (ตารางเมตร)  จำนวนหน่วย   มูลค่าขายโครงการ   ราคาขาย            ปีที่ก่อสร้างเสร็จสมบูรณ์
                                                 (ไร่-งาน-วา)                          (ยูนิต/หลัง)   (ล้านบาท)         (บาทต่อตารางเมตร)   

  โครงการในปัจจุบัน                                                                                                                       

  นอร์ทพ้อยท์         คอนโดมิเนียม     ไตรมาสที่ 4      12-0-54          40,095              376         5,000            125,000            ปี 2553

                                  ปี 2549                                                                                              

  เดอะริเวอร์        คอนโดมิเนียม     ไตรมาสที่ 1      12-3-41          104,359             838         14,950           145,000            ปี 2554/2555

                                  ปี 2550                                                                                              

  โครงการในอนาคต                                                                                                                      

  185 ราชดำริ       คอนโดมิเนียม     ปี 2553         4-1-62.9         38,505              240         9,625            250,000            ปี 2556

  ดิเอ็ดจ์            คอนโดมิเนียม     ปี 2553/2554    5-3-70           อยู่ระหว่างการออกแบบ                                                   
                                                                  มูลค่าโครงการประมาณ                                                   
                                                                  4,000 - 5,000                                                       
                                                                  ล้านบาท                                                              
  ---------------- -------------- -------------- ---------------- ------------------- ----------- ---------------- ------------------ -------------------

  ในปี 2552 ไรมอน แลนด์ ได้พัฒนาโครงการเดอะไฮทส์ ภูเก็ต เสร็จสมบูรณ์
  และได้เริ่มส่งมอบห้องชุดให้กับลูกค้าแล้วตั้งแต่เดือนมกราคม 2552 ส่วนโครงการเดอะริเวอร์
  ซึ่งเป็นโครงการที่ใหญ่ที่สุดของบริษัทฯ ด้วยมูลค่าโครงการเกือบ 15,000 ล้านบาท
  และขายได้แล้วกว่า 9,200 ล้านบาท มีความคืบหน้าในการก่อสร้างไปอย่างมาก โดยตั้งแต่ต้นปี
  2552 ซึ่งได้ก่อสร้างส่วนฐานราก (Sub – Structure) เสร็จสมบูรณ์ จนมาถึง ณ
  สิ้นเดือนกุมภาพันธ์ 2553 ซึ่งได้ก่อสร้างโครงสร้างไปถึงชั้น 31 ของตึกเอและชั้น 24 ของตึกบี
  นอกจากนี้ บริษัทฯ คาดว่าจะสามารถพัฒนาโครงการนอร์ทพ้อยท์ พัทยา
  ซึ่งเป็นโครงการที่ใหญ่เป็นอันดับสองรองจากโครงการ
  เดอะริเวอร์ เสร็จสมบูรณ์ประมาณไตรมาสที่ 2 ของปี 2553 และในไตรมาสเดียวกันนี้ บริษัทฯ
  มีแผนจะเปิดตัวโครงการ 185 ราชดำริอย่างเป็นทางการ ทั้งนี้ ในปี 2553
  โครงการนอร์ทพ้อยท์ โครงการเดอะริเวอร์ และโครงการ 185
  ราชดำริจะเป็นโครงการหลักในการสร้างรายได้ให้บริษัทฯ

  โครงการในปี 2552

ในปี 2552 บริษัท ไรมอน แลนด์ จำกัด (มหาชน) มีโครงการที่อยู่ระหว่างการพัฒนาและ/หรือขาย
4 โครงการ ดังนี้

  กรุงเทพมหานครชั้นใน

  โครงการเดอะริเวอร์

  ตั้งอยู่ติดริมแม่น้ำเจ้าพระยา โครงการเดอะริเวอร์เป็นโครงการที่ใหญ่ที่สุดของ ไรมอน แลนด์
  ในปัจจุบัน นับตั้งแต่โครงการเริ่มเปิดการขายจนถึงปัจจุบัน
  โครงการได้รับการตอบรับที่ดีจากลูกค้า โดยยอดขายจนถึงสิ้นปี 2552 มีมูลค่าขายสูงถึง 9.2
  พันล้านบาท หรือคิดเป็นร้อยละ 62 ของมูลค่าโครงการทั้งหมด

[]

[]

[]

  หมายเหตุ

(1) พื้นที่ที่ขายได้ ต่อ พื้นที่ขายทั้งหมดของโครงการ

(2) เงินที่ได้รับ ต่อ มูลค่าทั้งหมดตามสัญญาซื้อขายที่มี

(3) เงินที่ได้รับ ต่อ มูลค่าขายทั้งหมดของโครงการ

(4) ค่าใช้จ่ายในการพัฒนาโครงการ ต่อ มูลค่าการพัฒนาโครงการทั้งหมด

  ในปี 2552 โครงการมีความคืบหน้าในการก่อสร้างไปอย่างมาก โดยเมื่อต้นปี 2552
  การก่อสร้างส่วนฐานราก (Sub – Structure) ได้เสร็จสมบูรณ์ และ ณ สิ้นเดือนกุมภาพันธ์
  2553 การก่อสร้างส่วนโครงสร้างอาคารได้คืบหน้าไปถึงชั้น 31 ของตึกเอและชั้น 24 ของตึกบี
  และเมื่อก่อสร้างเสร็จสมบูรณ์ในปลายปี 2554/ต้นปี 2555 โครงการเดอะริเวอร์
  จะเป็นอาคารที่พักอาศัยริมแม่น้ำที่สูงที่สุดในกรุงเทพมหานคร
  พร้อมด้วยบริการเรือโดยสารไปยังสถานีรถไฟฟ้า (สถานีสะพานตากสิน)
  และทัศนียภาพเมืองหลวงและริมฝั่งแม่น้ำที่สวยงามซึ่งสามารถมองเห็นได้ทั้งจากห้องนอน
  ห้องนั่งเล่นและบริเวณอื่นๆ ภายในห้องพัก

  โครงการเดอะล็อฟท์ เย็นอากาศ

  จากความสำเร็จของโครงการเดอะล็อฟท์ สาทร ทำให้บริษัทฯ ได้เปิดตัว โครงการเดอะล็อฟท์
  เย็นอากาศขึ้นในปี 2548 ด้วยห้องชุดพักอาศัย 176 ยูนิต
  ในทำเลใจกลางแหล่งธุรกิจในกรุงเทพมหานคร ในซอยอมร
  โดยโครงการได้ขายและโอนกรรมสิทธิ์ห้องชุดทั้งหมดเรียบร้อยแล้วในปี 2552

  แหล่งที่พักตากอากาศ

  โครงการนอร์ทพ้อยท์

  โครงการนอร์ทพ้อยท์ เป็นโครงการห้องชุดพักอาศัยเกรดเอแห่งที่สองของ ไรมอน แลนด์
  ในพัทยา ด้วยพื้นที่ด้านหน้าติดชายหาดกว้าง 80 เมตร บนหาดวงศ์อมาตย์ พัทยา
  นอร์ทพ้อยท์เป็นโครงการที่ให้ทั้งทิวทัศน์ที่สวยงามสมบรูณ์พร้อมสิ่งอำนวยความสะดวกที่ครบครัน
  โดยเปิดตัวเมื่อปลายปี 2549 และคาดว่าจะก่อสร้างเสร็จสมบูรณ์ประมาณไตรมาสที่ 2 ของปี
  2553

  โครงการนอร์ทพ้อยท์ประกอบด้วยห้องชุดทั้งหมดจำนวน 376 ยูนิต โดยยอดขาย ณ สิ้นไตรมาสที่
  1 ของปี 2553 มีมูลค่ามากกว่า 3,300 ล้านบาท

  []

  []

  []

  หมายเหตุ

(1) พื้นที่ที่ขายได้ ต่อ พื้นที่ขายทั้งหมดของโครงการ

(2) เงินที่ได้รับ ต่อ มูลค่าทั้งหมดตามสัญญาซื้อขายที่มี

(3) เงินที่ได้รับ ต่อ มูลค่าขายทั้งหมดของโครงการ

(4) ค่าใช้จ่ายในการพัฒนาโครงการ ต่อ มูลค่าการพัฒนาโครงการทั้งหมด

  โครงการเดอะไฮทส์ ภูเก็ต

  ตั้งอยู่บนหาดกะตะ โครงการเดอะไฮทส์ ภูเก็ต ได้มีการเปิดตัวในปี 2548 ซึ่ง ณ สิ้นปี 2552
  โครงการมียอดขายแล้วกว่าร้อยละ 80 ของมูลค่าโครงการทั้งหมด โดยก่อสร้างเสร็จสมบูรณ์แล้ว
  และได้เริ่มโอนกรรมสิทธิ์ตั้งแต่เดือนมกราคม 2552

  []

  []

  []

  หมายเหตุ

(5) พื้นที่ที่ขายได้ ต่อ พื้นที่ขายทั้งหมดของโครงการ

(6) เงินที่ได้รับ ต่อ มูลค่าทั้งหมดตามสัญญาซื้อขายที่มี

(7) เงินที่ได้รับ ต่อ มูลค่าขายทั้งหมดของโครงการ

(8) ค่าใช้จ่ายในการพัฒนาโครงการ ต่อ มูลค่าการพัฒนาโครงการทั้งหมด

  โครงการใหม่ในปี 2553-2554

  ในปี 2553-2554 บริษัทไรมอน แลนด์ จำกัด (มหาชน)
  วางแผนที่จะเปิดตัวโครงการใหม่อย่างน้อย 2 โครงการ ด้วยมูลค่าโครงการเกือบ 15,000
  ล้านบาท ดังนี้

  โครงการ 185 ราชดำริ

  ในปี 2550 บริษัทย่อยของ ไรมอน แลนด์ ได้ซื้อที่ดินตั้งอยู่ในทำเลที่ดีเยียมบนถนนราชดำริ
  ใจกลางย่านธุรกิจในกรุงเทพมหานคร
  โดยเป็นเพียงโครงการเดียวในย่านนี้ที่เสนอขายกรรมสิทธิ์ขาด (freehold) ซึ่งโครงการอื่นๆ
  จะเสนอขายเป็นสิทธิการเช่า (leasehold) โครงการ 185 ราชดำริ
  แวดล้อมไปด้วยทิวทัศน์จากสวนลุมพินีไปจนถึงสมาคมราชกรีฑาสโมสร ด้วยจำนวนห้องชุดประมาณ
  240 ยูนิต มูลค่าโครงการเกือบ 1 หมื่นล้านบาท โดยบริษัทฯ
  มีแผนจะเปิดตัวโครงการอย่างเป็นทางการในไตรมาสที่ 2 ของปี 2553
  และมีแผนการก่อสร้างโครงการเสร็จสมบูรณ์ในปี 2556

  โครงการดิเอ็ดจ์

  เป็นโครงการที่ตั้งอยู่ติดกับโครงการนอร์ทพ้อยท์ ในพัทยา โครงการ ดิเอ็ดจ์
  มีหน้ากว้างติดชายหาดวงศ์อมาตย์ยาว ประมาณ 45 เมตร
  ด้วยการวางแผนการออกแบบทำให้สามารถเห็นทิวทัศน์มุมกว้างรอบด้าน
  ปัจจุบันโครงการกำลังอยู่ในระหว่างการออกแบบ มูลค่าของโครงการประมาณ 4 - 5
  พันล้านบาท

1.  การตลาดและภาวการณ์แข่งขัน

  สถานการณ์ทางการตลาด

สถานการณ์ตลาดห้องชุดพักอาศัยในกรุงเทพฯ ในปี 2552

  ปี 2552
  มีโครงการคอนโดมิเนียมเปิดตัวใหม่ในเขตเมืองชั้นในของกรุงเทพมหานครทั้งหมดประมาณ 22
  โครงการ จำนวน ประมาณ 4,730 ยูนิต ในครึ่งปีแรกมีการเปิดตัวโครงการใหม่ไม่มากนัก
  แต่ในไตรมาสที่ 3
  จะเห็นว่าผู้ประกอบการได้นำโครงการในอนาคตที่มีแผนจะเปิดตัวก่อนหน้านี้มาเปิดตัวในไตรมาสนี้
  เนื่องจากมีความเชื่อมั่นว่าตลาดจะให้การตอบรับกับโครงการที่เปิดตัวใหม่ ส่วนในไตรมาสสุดท้าย
  มีการเปิดตัว 4 โครงการในเขตกรุงเทพฯ ชั้นใน ประกอบด้วย 813 ยูนิต มูลค่าประมาณ
  6,300 ล้านบาท

  ปีที่แล้ว ยอดขายรอรับรู้รายได้ (presales)
  ของผู้พัฒนาอสังหาริมทรัพย์ชั้นนำที่จดทะเบียนในตลาด
  หลักทรัพย์ฯ มีมูลค่าสูงขึ้นถึง 46,000 ล้านบาท ซึ่งเพิ่มขึ้น 25%
  จากมูลค่ายอดขายรอรับรู้รายได้ในปี 2551
  แสดงให้เห็นถึงภาวะเศรษฐกิจที่เติบโตอย่างแข็งแกร่งเมื่อเทียบกับเศรษฐกิจโลกที่เปราะบาง
  โดยความต้องการหลักมาจากลูกค้าชาวไทย โดยเฉพาะกลุ่มลูกค้าระดับล่าง
  ซึ่งมีสัดส่วนสูงถึงร้อยละ 51.3 ของ
  ยอดขายรวมในปี 2552

  สำหรับผู้ประกอบการชั้นนำของคอนโดมิเนียมระดับกลางถึงบน
  พบว่ายอดขายรอรับรู้รายได้ได้เพิ่มขึ้นอย่างแข็งแกร่ง โดยเพิ่มสูงขึ้นถึง 133%
  เมื่อเทียบกับปีก่อนหน้า ส่วนสำคัญมาจากยอดขายในครึ่งปีหลัง
  เมื่อผู้ประกอบการเริ่มเปิดตัวโครงการใหม่ในเขตกรุงเทพฯ ชั้นใน อย่างไรก็ตาม
  โครงการที่พัฒนาโดยผู้ประกอบการที่ไม่เป็นที่รู้จักและไม่มีประวัติการพัฒนาโครงการที่ดี
  ทำยอดขายได้ไม่ดีนักเมื่อเทียบกับผู้ประกอบการชั้นนำที่เป็นที่รู้จักในตลาดอสังหาริมทรัพย์

  ยอดขายรอรับรู้รายได้ที่สูงของคอนโดมิเนียมในไตรมาสที่ 4 มาจากการเปิดตัว 5
  โครงการใหม่ซึ่งมีมูลค่ารวม 9,800 ล้านบาท ซึ่งขายไปแล้วมากกว่าร้อยละ 70
  โดยโครงการเหล่านี้ส่วนใหญ่ตั้งอยู่ในเขตรถไฟฟ้าใต้ดินของกรุงเทพมหานคร เช่น รัชโยธิน
  และรัชดาภิเษก มีราคาตั้งแต่ 1.5 – 3 ล้านบาทต่อยูนิต
  ยอดขายรอรับรู้รายได้ทั้งหมดของไตรมาส 4 ปี 2552 มีมูลค่า 15,100 พันล้านบาท เพิ่มขึ้น
  380% จากช่วงเวลาเดียวกันของปี
  ก่อนหน้า

  ยอดคอนโดมิเนียมที่ได้โอนกรรมสิทธิ์แล้วเขตเมืองกรุงเทพฯ ชั้นใน ในปี 2552 มีจำนวนทั้งสิ้น
  2,678 ยูนิต คิดเป็นมูลค่า 21,500 ล้านบาท โดยราคาเฉลี่ยต่อยูนิตที่ 97,183 บาท/ตร.ม.
  และหรือประมาณ 8 ล้านบาทต่อ
  ยูนิต ราคาขายได้มีการปรับขึ้นอย่างเห็นได้ชัดตลอดทั้งปี 2552
  จะเห็นได้จากราคาโอนเฉลี่ยต่อยูนิตในไตรมาสที่ 1 อยู่ที่ประมาณ 92,935 บาท/ตร.ม.
  และได้ปรับตัวอย่างต่อเนื่องเพิ่มเป็นประมาณ 93,231 บาท/
  ตร.ม. ในไตรมาสที่ 2 ซึ่งนับได้ว่าปรับเพิ่มขึ้นอย่างก้าวกระโดดถึง 10% จากปลายปีที่แล้ว

  พื้นที่ใจกลางสุขุมวิทถือเป็นพื้นที่ที่มีการโอนสูงสุดในกรุงเทพฯ ในปี 2552 ด้วยยอดโอน 900 ยูนิต
  มูลค่ารวมประมาณ 6,200 ล้านบาท ตามด้วยสีลม/สาทร ซึ่งอยู่ในเขตศูนย์กลางธุรกิจ
  (Central Business District: CBD) จำนวน 843 ยูนิต มูลค่าประมาณ 7,600 ล้านบาท

  พื้นที่ลุมพินีกลาง ซึ่งอยู่ระหว่างเขตศูนย์กลางธุรกิจ และแหล่งศูนย์กลางค้าที่ทันสมัย
  ยังคงเป็นพื้นที่ที่มีราคาขายสูงที่สุดในเขตเมือง
  โดยโครงการที่ก่อสร้างแล้วเสร็จและโอนกรรมสิทธิ์ในพื้นที่นี้ จำนวน 532 ยูนิต มูลค่าประมาณ
  5,500 ล้านบาท โดยมีราคาเฉลี่ย 114,751 บาท/ตร.ม.

  พื้นที่สีลม/สาทร ที่เป็นศูนย์กลางธุรกิจยังคงเป็นเป็นพื้นที่ที่ชาวต่างชาตินิยมพักอาศัย
  โดยจากจำนวน 843
  ยูนิตที่มีการโอนกรรมสิทธิ์ในพื้นที่นี้ มีร้อยละ 18 เป็นชาวต่างขาติ
  ด้วยความนิยมนี้ได้ชี้ให้เห็นว่าพื้นที่สีลม/สาทรเป็นพื้นที่ที่มีราคาสูงเป็นอันดับสอง
  โดยมีราคาโอนเฉลี่ย 107,817 บาท/ตร.ม.

  แนวโน้มตลาดในปี 2553

  ปี 2553 จะเป็นปีที่มีการแข่งขันสูง ด้วยยอดโครงการที่คาดว่าจะแล้วเสร็จประมาณ 5,542 ยูนิต
  และอีกประมาณ 8,728 ยูนิตที่คาดว่าจะก่อสร้างแล้วเสร็จในปีต่อๆ ไป ถึงแม้ว่าร้อยละ 77
  ของยูนิตที่คาดว่าจะก่อสร้างแล้วเสร็จในปี 2553 ได้ขายออกไปก่อนหน้านี้แล้ว บริษัทฯ
  คาดว่าบางส่วนของยูนิตเหล่านี้จะถูกนำไปขายใหม่ (resale)
  และแข่งกับบรรดาโครงการที่เปิดขายก่อนหน้าแต่ยังไม่แล้วเสร็จ

  ในด้านของผู้ประกอบการ บริษัทฯ
  พบว่าผู้ประกอบการพัฒนาอสังหาริมทรัพย์มีการซื้อที่ดินใหม่ในช่วง 2-3 เดือนก่อนนี้
  และมีการกำหนดเป้าหรือยอดขายของปี 2553 บริษัทฯ
  จึงคาดว่าโครงการที่เปิดขายและยังไม่แล้วเสร็จจะคึกคักในปี 2553
  โดยส่วนมากมาจากผู้ประกอบการที่เปิดตัวตามเส้นทางรถไฟฟ้าสายใหม่

  ในด้านของความต้องการซื้อ บริษัทฯ
  คาดว่าความต้องการในประเทศสำหรับห้องชุดขนาดกะทัดรัดในเมืองตามแนวรถไฟฟ้าและ/หรือรถไฟฟ้าใต้ดินยังคงแข็งแกร่ง
  ซึ่งในปัจจุบัน
  พบว่าที่อยู่อาศัยประเภทคอนโดมิเนียมได้ถูกจดทะเบียนมากกว่าที่อยู่อาศัยประเภทอื่นๆ มาก
  และกลายเป็นทางเลือกอันดับต้นๆ ของผู้ซื้อบ้าน

  กลุ่มลูกค้าของบริษัทไรมอน แลนด์ จำกัด (มหาชน)

  ลูกค้าชาวไทยเป็นกลุ่มผู้ซื้อที่สำคัญที่สุดของ ไรมอน แลนด์ด้วยยอดขายสูงถึงหนึ่งพันล้านบาทในปี
  2552 ซึ่งเมื่อรวมกับยอดขายอีก 150 ล้านบาทที่มาจากชาวต่างชาติที่อาศัยอยู่ในประเทศไทย
  ทำให้ความต้องการในประเทศคิดเป็นร้อยละ 68 ของยอดขายทั้งหมดในปี 2552
  ส่วนความต้องการจากต่างประเทศซึ่งมีมูลค่าสูงถึง 560 ล้านบาท ผู้ซื้อชาวสวีเดน ชาวฝรั่งเศส
  และชาวอิตาลี เป็นผู้ซื้อ 3 อันดับแรก
  โดยกลุ่มผู้ซื้อชาวยุโรปเป็นตลาดที่มีการตอบรับสูงสุดคิดเป็นร้อยละ 25 ของยอดขายทั้งหมดในปี
  2552 ตามด้วยกลุ่มผู้ซื้อชาวเอเชียที่มีอัตราการเติบโตสูงขึ้น คิดเป็นร้อยละ 12
  ของยอดขายทั้งหมด สำหรับตลาดลูกค้าประจำจากทวีปอเมริกาเหนือ สหราชอาณาจักร
  และออสเตรเลียมียอดขายน้อยมากจนเกือบไม่มีเลย
  ซึ่งเป็นผลมาจากวิกฤติเศรษฐกิจโลกและการแกว่งตัวของอัตราแลกเปลี่ยน

  นอกจากนี้ ถ้าไม่คำนึงถึงเชื้อชาติ พบว่า จำนวน 1 ใน 3
  ของผู้ซื้อชาวต่างชาติอาศัยอยู่ในประเทศฮ่องกง ซึ่งแสดงให้เห็นถึงการฟื้นตัวอย่างรวดเร็วในปี
  2552 โดยเฉพาะในส่วนของตลาดการเงิน นอกจากนี้ พบว่า อีกร้อยละ 30
  ของผู้ซื้อชาวต่างชาติอาศัยอยู่ในประเทศอื่นๆ ในทวีปเอเชีย

  ฐานกลุ่มลูกค้าของบริษัทฯ ได้เปลี่ยนไปจากเมื่อ 2-3 ปีที่แล้ว
  และคาดว่าในอนาคตจะยังเป็นเช่นนี้เนื่องจากตลาดโลกได้เปลี่ยนมาทางซีกโลกฝั่งตะวันออกมากขึ้น
  และบริษัทฯ เล็งเห็นถึงโอกาสสำหรับตลาดลูกค้าจากประเทศจีนและประเทศอื่นๆ ในทวีปเอเชีย
  เช่น ประเทศอินเดีย ประเทศเกาหลีใต้ ประเทศไต้หวัน และประเทศมาเลเซีย
  แต่สิ่งที่สำคัญที่สุด คือบริษัทฯ มองเห็นว่าตลาดในประเทศเป็นตลาดที่มีความสำคัญที่สุดของ
  บริษัทฯ และมีความแข็งแกร่งยิ่งขึ้นโดยบริษัทฯ
  ยังคงให้ความสำคัญในตลาดในประเทศอย่างต่อเนื่องและเป็นตลาดหลักที่บริษัทฯ
  ให้ความสำคัญเป็นอันดับแรก

  กลยุทธ์ทางการตลาด

  แผนการผลิตภัณฑ์

  ด้วยกลุ่มเป้าหมายลูกค้าระดับกลางถึงบน ทำให้บริษัท ไรมอน แลนด์ จำกัด (มหาชน)
  มุ่งเน้นพัฒนาโครงการห้องชุดพักอาศัยระดับพรีเมี่ยมในทำเลชั้นเยี่ยมทั้งในเขตพื้นที่ชั้นในของกรุงเทพมหานคร
  และแหล่งที่พักตากอากาศสำคัญของไทยเป็นหลัก

  การหาทำเลที่เหมาะสม นับเป็นส่วนสำคัญของกระบวนการวางแผนผลิตภัณฑ์ของ ไรมอน แลนด์
  อีกทั้งยังเป็นความได้เปรียบทางการแข่งขัน ซึ่งทำให้บริษัทฯ
  มีความโดดเด่นและแตกต่างจากบริษัทคู่แข่งอื่น ๆ โดยหลักการพื้นฐานของบริษัทฯ
  มุ่งเน้นไปที่การทำความเข้าใจตลาด (Intelligence)
  ด้วยการทำวิจัยทางการตลาดอย่างละเอียดเพื่อให้ทราบถึงความต้องการในอนาคตของลูกค้าแต่ละกลุ่มได้เป็นอย่างดี

  ความรู้ทางการตลาดที่ทีมงานผู้เชี่ยวชาญของบริษัทฯ ได้ศึกษาและรวบรวมไว้
  ประกอบกับการศึกษาความเป็นไปได้ของโครงการและการวางแผนอย่างรอบคอบ
  เป็นเครื่องมือสนับสนุนในการคัดเลือกทำเลที่เหมาะสมและตัดสินใจซื้อที่ดินสำหรับการพัฒนาโครงการของบริษัทฯ
  ต่อไป

  นอกจากนี้ บริษัทฯ ยังดำเนินการสำรวจความคิดเห็นของลูกค้าตลอดเวลา
  ทั้งในระหว่างการดำเนินการก่อสร้างโครงการและหลังจากที่โครงการสร้างเสร็จสมบรูณ์แล้ว
  โดยปัจจุบันบริษัทฯ ได้นำหลักการทำวิจัย วางแผน สำรวจความคิดเห็น
  และการพัฒนาอย่างต่อเนื่อง มาปรับใช้ในการบริหารความสัมพันธ์ระหว่างบริษัทฯ
  และผู้ถือผลประโยชน์ร่วมและผู้มีส่วนเกี่ยวข้องทุกฝ่าย ซึ่งรวมไปถึงโครงการนักลงทุนสัมพันธ์ด้วย

  เพื่อเป็นการสนับสนุนความโปร่งใสและการสื่อสารระหว่างกัน ไรมอน แลนด์
  ได้เผยแพร่ข้อมูลจากการทำวิจัยสำรวจตลาดให้แก่ลูกค้าและประชาชนทั่วไปผ่านรายงาน
  ‘Condominium Focus’ ซึ่งเป็นบทวิเคราะห์ตลาดอสังหาริมทรัพย์
  ครอบคลุมข้อมูลด้านตัวบ่งชี้ทางเศรษฐกิจมหภาค จำนวนห้องชุดใหม่ที่เปิดตัว
  จำนวนห้องชุดสะสมในตลาด อัตราการจองและ/หรือขาย และราคาขายเฉลี่ยต่อห้อง
  ทั้งสำหรับโครงการในพื้นที่ชั้นในเขตกรุงเทพมหานครและในแหล่งที่พักตากอากาศ
  อีกทั้งยังเป็นข้อมูลสำคัญให้แก่นักลงทุนในอนาคต
  ซึ่งเป็นประโยชน์ต่อการพิจารณาและตัดสินใจเกี่ยวกับเวลาที่เหมาะสมในการซื้อ ทำเล
  และราคาตลาดที่สมควรแก่การลงทุน โดยข้อมูลวิจัยดังกล่าวจะตีพิมพ์เผยแพร่
  และเปิดให้ดาวน์โหลดได้ทางเว็บไซด์ www.raimonland.com
  ซึ่งผู้รับไม่ต้องเสียค่าใช้จ่ายแต่อย่างใด

  อีกหนึ่งกลยุทธ์สำคัญของ ไรมอน แลนด์ ในการสร้างความแตกต่างจากคู่แข่งอื่น ๆ
  คือการนำเสนอนวัตกรรม (Innovation) โดยผู้บริหารและพนักงานของบริษัทฯ
  มุ่งเน้นในการนำแนวความคิดที่ทันสมัย มาปรับใช้ในทุก ๆ กระบวนการของการดำเนินธุรกิจ
  นับตั้งแต่การออกแบบโครงการและระบบการจัดการบ้าน
  ไปจนถึงการจัดการด้านการเงินและลูกค้าสัมพันธ์

  ไรมอน แลนด์ ทำงานร่วมกับนักออกแบบชั้นนำหลายท่าน
  ซึ่งวิสัยทัศน์ในการออกแบบได้ถ่ายทอดเป็นแนวคิดของโครงการเดอะริเวอร์ โครงการนอร์ทพ้อยท์
  และโครงการเดอะไฮทส์ ภูเก็ต
  ซึ่งเป็นโครงการพัฒนาอสังหาริมทรัพย์ระดับแนวหน้าของประเทศไทย
  ด้วยการทำงานอย่างใกล้ชิดกับนักออกแบบ บริษัทฯ
  สามารถทำให้แนวคิดการออกแบบที่ล้ำสมัยนี้เป็นจริงขึ้นมาได้

  นอกจากนี้ ไรมอน แลนด์
  ยังมีความตั้งใจที่จะสร้างมาตรฐานใหม่เพื่อคุณภาพชีวิตที่ดีของผู้อยู่อาศัยผ่านนวัตกรรมอันหลากหลาย
  ด้วยการนำเทคโนโลยีที่สร้างสรรค์มาใช้ อาทิ ระบบบ้านอัจฉริยะ (Smart Home System)
  ซึ่งผู้อยู่อาศัยสามารถปรับระดับแสง ระบบการติดต่อสื่อสาร ระบบความปลอดภัยภายในบ้าน
  และระบบประหยัดพลังงานได้ตามความต้องการผ่านทางหน้าจอสัมผัส
  หรือการริเริ่มการใช้ระบบเครื่องปรับอากาศจากพลังน้ำในโครงการเดอะริเวอร์แทนที่ระบบเครื่องปรับอากาศทั่วไป
  ซึ่งจะช่วยลดมลภาวะทางเสียงที่เกิดจากเครื่องทำความร้อนที่ติดตั้งอยู่บริเวณระเบียงของผู้พักอาศัย
  เช่นเดียวกันนี้ ไรมอน แลนด์
  ได้มีการจัดจ้างผู้รับเหมาก่อสร้างที่คัดสรรมาแล้วว่าเป็นบริษัทที่มีมาตรฐานสูงทั้งในด้านความสามารถทางเทคนิค
  เทคโนโลยี และวิธีการก่อสร้างที่ทันสมัย ซึ่งจะส่งเสริมให้บริษัทฯ
  ประสบความสำเร็จในฐานะผู้นำทางด้านนวัตกรรมใหม่

  เหนือสิ่งอื่นใด หลักการที่ ไรมอน แลนด์ ยึดถือและให้ความสำคัญสูงสุด คือการยึดถือหลักคุณธรรม
  (Integrity) ในการรักษาคำมั่นสัญญาที่ให้ไว้กับลูกค้า บริษัทฯ
  พยายามทุกวิถีทางเพื่อให้ความมั่นใจว่าห้องชุดที่ส่งมอบให้กับลูกค้านั้นได้คุณภาพและเสร็จสมบรูณ์ตามกำหนดเวลาด้วยวัสดุก่อสร้างที่มีคุณภาพสูงและการก่อสร้างที่ได้มาตรฐานระดับสากล
  นอกจากนี้ ด้วยความมุ่งหวังในการพัฒนาคุณภาพชีวิตให้กับผู้อยู่อาศัยตามหลักธุรกิจของ ไรมอน
  แลนด์ บริษัทฯ ยังคัดสรรทำเลที่ตั้งของโครงการ จัดหาผู้จัดจำหน่าย
  และจัดจ้างผู้รับเหมาก่อสร้างอย่างระมัดระวัง เพื่อเป็นหลักประกันว่าคุณภาพ การออกแบบ
  ประโยชน์ใช้สอย และสิ่งอำนวยความสะดวกต่าง ๆ
  จะสร้างความพึงพอใจสูงสุดต่อลูกค้าและก่อให้เกิดความเชื่อมั่นในตราสินค้าของบริษัทฯ

กลยุทธ์ทางด้านราคา

  ด้วยความมุ่งมั่นในการสร้างความคุ้มค่าในการลงทุนให้กับลูกค้า ไรมอน แลนด์
  ให้ความสำคัญในการวิเคราะห์ตลาดด้วยการทำวิจัยอย่างต่อเนื่อง
  เพื่อระบุความต้องการและกำลังการซื้อของลูกค้า
  รวมไปถึงจำนวนโครงการที่มีอยู่ในปัจจุบันและที่จะเกิดขึ้นในอนาคต
  เพื่อหาแนวทางในการกำหนดราคาขายที่เหมาะสมและยุติธรรมต่อผู้บริโภค
  แม้ว่าราคาขายของห้องชุดจะขึ้นอยู่กับปัจจัยหลายประการ อาทิ ราคาที่ดิน
  ค่าก่อสร้างและค่าใช้จ่ายในการดำเนินงาน แต่บริษัทฯ
  มีความพยายามที่จะขายโครงการในราคาที่ลูกค้าและผู้ลงทุนสามารถทำกำไรได้ในอนาคต

  ด้วยชื่อเสียงที่สั่งสมมา และคุณภาพของโครงการทำให้ ไรมอน แลนด์
  มีความแตกต่างจากคู่แข่งรายอื่น ๆ
  และเป็นเหตุผลสำคัญในการเพิ่มขึ้นของจำนวนลูกค้าต่อเนื่องของบริษัทฯ

  กลยุทธ์การตลาดและการขาย

  ไรมอน แลนด์ ใช้ยุทธวิธีการสื่อสารทางการตลาดผ่านหลายช่องทาง
  ตั้งแต่การใช้สื่อโฆษณาในวงกว้าง ไม่ว่าจะเป็นสื่อสิ่งพิมพ์ โทรทัศน์ และป้ายโฆษณากลางแจ้ง
  ไปจนถึงการประชาสัมพันธ์ที่สื่อสารกับสื่อมวลชนและลูกค้ากลุ่มเป้าหมายโดยเฉพาะ อาทิ
  การจัดส่งเอกสารข่าวประชาสัมพันธ์ผ่านสื่อมวลชน การจัดทำแผ่นพับส่งเสริมการขาย
  ไปจนถึงการทำตลาดทางตรง (Direct Marketing) ผ่านทางการส่งจดหมาย (Direct
  Mailing) และการติดต่อทางโทรศัพท์ (Telemarketing)

  นอกจากนี้ บริษัทฯ ยังการกระจายข่าวสารผ่านทางสื่ออิเล็กทรอนิกส์ เช่น
  การทำจดหมายข่าวประจำเดือน (Newsletter) และใช้สื่อดิจิตอลออนไลน์รูปแบบใหม่ ๆ อาทิ
  เครือข่าย Facebook และ Twitter เพื่อสร้างความสัมพันธ์และอัพเดทข้อมูลต่าง ๆ
  ของโครงการให้แก่ลูกค้ากลุ่มเป้าหมาย นอกเหนือจากการอัพเดทเว็บไซต์ของบริษัทฯ
  (www.raimonland.com) และเว็บไซต์ของโครงการ อาทิ www.northpointpattaya.com
  หรือ www.theriverbangkok.com

  บริษัทฯ ยังให้การสนับสนุนการจัดงานเอ็กซ์บิชั่นออกบูธเพื่อส่งเสริมการขาย
  ทั้งร่วมมือกับห้างสรรพสินค้าชั้นนำทั้งในกรุงเทพฯ และต่างจังหวัด
  รวมทั้งจัดทำโปรโมชั่นและแพ็คเก็จทางการเงินที่สอดคล้องตามความต้องการของลูกค้า
  โดยเจรจาร่วมมือกับพันธมิตรธุรกิจหลากหลาย ทั้งธนาคารชั้นนำ
  เฟอร์นิเจอร์แบรนด์เนมที่มีชื่อเสียง โรงแรมระดับห้าดาว สนามกอล์ฟ ฯลฯ นอกจากนี้
  ยังเป็นสมาชิกและสนับสนุนหอการค้าไทยและต่างประเทศ สถานทูต ในการจัดงานอีเว้นท์ต่าง ๆ
  เพื่อขยายและเข้าถึงฐานลูกค้ากลุ่มใหม่ ๆ อย่างต่อเนื่อง

  แผนส่งเสริมทางการตลาดดังกล่าวกระตุ้นให้เกิดความสนใจในโครงการของลูกค้า
  และนำไปสู่การขายในที่สุด
  โดยแผนกการตลาดจะสามารถประเมินประสิทธิภาพของสื่อทางการตลาดแต่ละประเภทได้จากอัตราการขายและแหล่งที่มาของยอดขายเหล่านั้น
  อย่างไรก็ดี ในบางโครงการ บริษัทฯ
  ได้มีการว่าจ้างตัวแทนขายมืออาชีพเพื่อทำการขายโครงการให้กับกลุ่มลูกค้าเป้าหมายของทางบริษัทฯ
  อีกด้วย

  บริการลูกค้าสัมพันธ์

  หลังการขาย บริษัทฯ มีการให้บริการอำนวยความสะดวก ณ
  ที่ตั้งโครงการเพื่อให้แน่ใจการโอนกรรมสิทธิ์ให้กับลูกค้าเป็นไปอย่างราบรื่น นอกจากนี้
  เพื่อเป็นการยืนยันถึงเป้าหมายของบริษัทฯ
  ที่จะส่งมอบโครงการที่มีคุณภาพและสร้างความพึงพอใจสูงสุด ไรมอน แลนด์
  ยังมีระยะเวลารับประกันภายหลังการโอนกรรมสิทธ์ให้กับลูกค้าอีกด้วย
  และเพื่อการพัฒนาอย่างต่อเนื่อง บริษัทฯ
  ได้จัดทำการสำรวจความคิดเห็นและความพึงพอใจของลูกค้าอย่างสม่ำเสมอ
  ทั้งในช่วงระหว่างการดำเนินการโครงการและหลังจากการก่อสร้างโครงการแล้วเสร็จ
  เพื่อศึกษาและทำความเข้าใจในรสนิยม ความต้องการ และความคิดเห็นของลูกค้า และเพื่อที่
  บริษัทฯ จะดำเนินการแก้ไขหากมีข้อผิดพลาดหรือความไม่พึงพอใจในสินค้าและบริการของบริษัทฯ
  ได้อย่างทันท่วงที

3.3 การจัดหาโครงการ

การศึกษาความเป็นไปได้

  การทำวิจัยและศึกษาความเป็นไปได้ถือเป็นรากฐานสำคัญในการพัฒนาโครงการของ ไรมอน
  แลนด์ เริ่มตั้งแต่การวิจัยเพื่อหาทำเลที่เหมาะสมในการซื้อที่ดิน
  ซึ่งเป็นกระบวนการแรกในการพัฒนาโครงการ
  ต่อเนื่องไปจนถึงการศึกษาโครงการอย่างละเอียดเพื่อการพัฒนาแผนงานและการดำเนินงานในแต่ละโครงการ

  ด้วยทีมวิจัยของบริษัทฯ เอง ไรมอน แลนด์
  สามารถวิเคราะห์ความต้องการของตลาดและประเมินศักยภาพของกลุ่มลูกค้าที่น่าสนใจ
  ทั้งในแง่ความคาดหวังและกำลังการซื้อ
  ยิ่งไปกว่านั้นจากการวิเคราะห์โครงการที่มีอยู่ในตลาดและการเปรียบเทียบราคา บริษัทฯ
  สามารถระบุความต้องการเฉพาะของกลุ่มลูกค้าที่บริษัทฯ ควรให้ความสนใจได้

  ไรมอน แลนด์ ทำการสำรวจที่ดินเพื่อประเมินศักยภาพของทำเลที่ตั้ง
  และวิเคราะห์ประสิทธิผลและความเหมาะสมของขนาดและรูปร่างของที่ดิน
  ความพร้อมของระบบสาธารณูปโภคและโครงสร้างพื้นฐาน
  และความคล่องตัวในการเดินทางและการสัญจร
  โดยพิจารณาจากความหนาแน่นของประชากรและเส้นทางเดินรถ เป็นต้น

  ควบคู่ไปกับการศึกษาความเป็นไปได้ของโครงการ บริษัทฯ
  ได้ทำการออกแบบในเบื้องต้นและศึกษาทบทวนแผนผังเมืองและมาตรการการแบ่งเขต (Zoning)
  เพื่อให้แน่ใจว่าบริษัทฯ
  จะสามารถทำการก่อสร้างโครงการด้วยโครงสร้างและรูปแบบที่ได้วางแผนไว้
  โดยก่อนเริ่มก่อสร้างโครงการ บริษัทฯ มีการพิจารณาข้อกฎหมายต่างๆ
  รวมทั้งตรวจสอบเอกสารทางกฎหมายที่เกี่ยวข้องอย่างละเอียด
  นอกจากนี้ในฐานะองค์กรที่มีความรับผิดชอบต่อสังคม บริษัทฯ
  พิจารณาอย่างรอบคอบถึงผลกระทบต่อสิ่งแวดล้อมจากการพัฒนาโครงการของบริษัทฯ
  โดยมีการทำวิจัยผลกระทบต่อสิ่งแวดล้อมอย่างละเอียด (Environmental Impact Study
  หรือ EIA) ซึ่งบริษัทฯ ไม่เพียงปฏิบัติตามข้อกำหนดขั้นต่ำแต่พยายามทุกวิถีทาง
  เพื่อให้แน่ใจว่าการก่อสร้างและการพัฒนาโครงการทั้งหมดเป็นไปตามกฎหมายและข้อบังคับที่เกี่ยวข้องของกรมที่ดิน
  คณะกรรมการสิ่งแวดล้อม สำนักงานการวางผังเมือง และกระทรวงมหาดไทย
  สำหรับโครงการห้องชุดที่พักอาศัยที่มีขนาดเกินกว่า 80 ห้อง บริษัทฯ
  ได้มีจัดทำและยื่นรายงานผลกระทบต่อสิ่งแวดล้อม (EIA Report)
  ต่อสำนักงานนโยบายและแผนทรัพยากรธรรมชาติและสิ่งแวดล้อม บริษัทฯ
  มีความภูมิใจเป็นอย่างยิ่งในประวัติที่ดีเสมอมาทั้งในด้านความรับผิดชอบต่อสังคมและสิ่งแวดล้อม

  ที่สำคัญ ไรมอน แลนด์ ยังได้มีทำการวิเคราะห์ทางการเงินสำหรับแต่ละโครงการอย่างละเอียด
  โดยการคิดวิเคราะห์จำนวนเงินลงทุนที่ต้องการเปรียบเทียบกับเงินทุนหมุนเวียนที่ทางบริษัทฯ มีอยู่
  เพื่อการตัดสินใจในการหาแหล่งเงินทุนที่เหมาะสม
  ไม่ว่าจะเป็นจากการสนับสนุนจากผู้ร่วมทุนหรือจากสถาบันทางการเงินก็ตาม

  การคัดเลือกบริษัทพัฒนาโครงการ

  ทุกโครงการของ ไรมอน แลนด์ ได้นำแนวคิดเกี่ยวกับวิศวกรรมคุณค่า (Value Engineering)
  ซึ่งเป็นกระบวนการที่มุ่งเน้นพัฒนาทั้งทางด้านเทคนิค คุณภาพของวัสดุก่อสร้าง และวิธีการก่อสร้าง
  เพื่อให้แน่ใจว่าวิธีการดำเนินงานโครงการมีประสิทธิภาพสูงสุดด้วยต้นทุนที่ต่ำที่สุด ด้วยแนวคิดนี้
  บริษัทฯ ได้มีการว่าจ้างผู้รับเหมาที่มีความเชี่ยวชาญเฉพาะด้าน
  ในแต่ละขั้นตอนของการพัฒนาโครงการ เพื่อสร้างความมั่นใจว่าโครงการของบริษัทฯ
  สามารถดำเนินงานได้เสร็จสมบูรณ์ตามมาตรฐานที่บริษัทฯ ตั้งไว้
  และสามารถส่งมอบงานที่ได้คุณภาพตามที่ตกลงให้กับลูกค้า

  นักออกแบบ

  เมื่อมีรายละเอียดแผนโครงการแล้ว บริษัทฯ จะทำการคัดเลือกนักออกแบบโครงการ
  โดยมีเกณฑ์การคัดเลือกจากการพิจารณาประสบการณ์การทำงานในอดีตในโครงการพัฒนาที่มีความคล้ายคลึงกับโครงการของ
  บริษัทฯ ความเข้าใจในทำเลสถานที่ก่อสร้างและสภาพแวดล้อม
  การคำนึงถึงสิ่งแวดล้อมและข้อกำหนดในการออกแบบเฉพาะทาง
  การคัดเลือกนักออกแบบจะจัดทำโดยวิธีการเชิญเข้าเจรจาจากข้อกำหนดด้านการออกแบบเบื้องต้นของโครงการ
  ค่าธรรมเนียมจะขึ้นอยู่กับขอบเขตของงานตามโครงการและโครงสร้างค่าธรรมเนียมของ ไรมอน
  แลนด์

  ผู้รับเหมาหลัก

  ในทุกโครงการของ ไรมอน แลนด์ บริษัทฯ จะคัดเลือกผู้รับเหมาจากบริษัทฯ
  ก่อสร้างชั้นนำระดับสากล โดยหลักเกณฑ์ในการคัดเลือกผู้รับเหมาประกอบด้วย
  ความสามารถทางด้านเทคนิค วิธีการดำเนินงานก่อสร้างที่รวดเร็วและมีประสิทธิภาพ
  บุคลากรที่มีประสบการณ์และมีความชำนาญ
  และชื่อเสียงที่ไว้วางใจได้ในการส่งมอบงานที่เสร็จสมบูรณ์ภายในระยะเวลาและงบประมาณที่กำหนด
  ผู้รับเหมาต้องมีความสามารถในการประสานและควบคุมงานแบบศูนย์รับผิดชอบเดียว
  (Single-Point Accountability) ซึ่งรวมไปถึงเป็นการประสานงานกับนักออกแบบ
  การควบคุมและประกันคุณภาพการก่อสร้าง (Quality Assurance/Quality Control)
  และการดำเนินการแก้ไขปัญหาในการดำเนินงาน นอกจากนี้
  ผู้รับเหมาที่ได้รับเลือกจะต้องเป็นบริษัทที่มีฐานะทางการเงินที่ดีและมีแหล่งเงินทุนสนับสนุนที่มั่นคง

  ผู้รับเหมาช่วง

  ไรมอน แลนด์
  จะมีการทำสัญญาช่วงกับผู้รับเหมาที่มีความเชี่ยวชาญเฉพาะทางสำหรับงานว่าจ้างที่มีขนาดเล็กในแต่ละโครงการ
  เช่น การสร้างห้องครัว ด้วยกระบวนการคัดเลือกของบริษัทฯ
  ซึ่งพิจารณาจากความสามารถด้านเทคนิค คุณภาพของวัสดุและบริการ และราคาที่เสนอ
  โดยบริษัทฯ จะจัดจ้างผู้รับเหมาช่วงผ่านทางผู้รับเหมาหลักของโครงการ แต่อย่างไรก็ตามบริษัทฯ
  ยังคงมีส่วนร่วมในกระบวนการโดยตลอด

  ผ่านทางผู้จัดการโครงการ
  ซึ่งจะคอยตรวจสอบทุกขั้นตอนของการดำเนินการตั้งแต่การคัดเลือกไปจนถึงการทำสัญญาและการกำกับดูแลงานของผู้รับเหมาช่วง

  ที่ปรึกษา

  เพื่อให้แน่ใจว่าทุกๆ โครงการของบริษัทฯ
  เป็นไปตามมาตรฐานคุณภาพและเสร็จสมบูรณ์ตามกำหนดการส่งมอบงาน ไรมอน แลนด์
  ได้จัดจ้างที่ปรึกษาภายนอกเพื่อคอยตรวจสอบโครงการ
  โดยเริ่มตั้งแต่กระบวนการคัดเลือกผู้รับเหมาไปจนถึงการดำเนินงานก่อสร้าง
  เพื่อให้บรรลุวัตถุประสงค์ในการออกแบบที่เป็นเลิศและการใช้พลังงานอย่างเหมาะสมและก่อให้เกิดประโยชน์สูงสุดด้วยผลกระทบต่อสิ่งแวดล้อมที่น้อยที่สุด
  การคัดเลือกที่ปรึกษาจะพิจารณาจากความรู้เฉพาะทางด้านวิศวกรรมและประสบการณ์ที่เกี่ยวข้องกับโครงการพัฒนาของ
  ไรมอน แลนด์ นอกจากนี้ที่ปรึกษาจะต้องมีทักษะด้านการนำเทคโนโลยีใหม่ๆ หรือ
  วิศวกรรมคุณค่ามาประยุกต์ใช้กับเทคโนโลยีและอุปกรณ์ที่ทันสมัย
  เพื่อลดระยะเวลาการก่อสร้างและทำให้การก่อสร้างมีประสิทธิภาพมากขึ้น
  การคัดเลือกที่ปรึกษาจะจัดทำโดยวิธีการเชิญเข้าเจรจาจากข้อกำหนดของโครงการ
  ด้านค่าธรรมเนียมจะขึ้นอยู่กับขอบเขตของงานตามโครงการและโครงสร้างค่าธรรมเนียมของสำหรับโครงการที่ใกล้เคียงกันของบริษัทฯ

  การจัดหาวัสดุอุปกรณ์

  จุดมุ่งหมายสูงสุดในการจัดจ้างผู้จัดจำหน่ายและจัดซื้อวัสดุอุปกรณ์สำหรับโครงการของ ไรมอน
  แลนด์ คือการลดข้อบกพร่องในการก่อสร้าง
  การบริหารต้นทุนในการดำเนินงานและการก่อสร้างอย่างเหมาะสมที่สุด
  รวมถึงการประหยัดพลังงานและสร้างผลกระทบต่อสิ่งแวดล้อมให้น้อยที่สุดเท่าที่จะเป็นไปได้
  ในโครงการส่วนใหญ่ของบริษัทฯ
  ผู้รับเหมาหลักของโครงการจะเป็นผู้รับผิดชอบในการจัดหาวัสดุก่อสร้าง อย่างไรก็ดี บริษัทฯ
  ยังคงมีส่วนเกี่ยวข้องโดยตรงในกระบวนการ
  โดยเริ่มตั้งแต่การกำหนดเกณฑ์การคัดเลือกไปจนถึงขั้นตอนการจัดหาผู้จัดจำหน่ายและการทำการวิเคราะห์ด้านราคา
  โดยวัสดุอุปกรณ์เหล่านั้นจะต้องได้มาตรฐานทั้งตามข้อกำหนดการออกแบบและมาตรฐานคุณภาพที่ตั้งไว้
  วัสดุหลักในการก่อสร้างจะต้องได้รับการทดสอบสมรรถภาพและได้รับการรับรองจากสถาบันที่เป็นที่ยอมรับตามมาตรฐานสากล
  ในการบริหารต้นทุน บริษัทฯ จะทำสัญญาในเป็นแบบกำหนดราคาเหมารวม (Fixed Lump Sum
  Price) สำหรับโครงการส่วนใหญ่ของบริษัทฯ
  เพื่อเป็นการลดความเสี่ยงในการเพิ่มขึ้นของต้นทุนวัสดุก่อสร้าง

3.4 งานที่ยังไม่ได้ส่งมอบ

  การโอนกรรมสิทธิ์ให้แก่ลูกค้าจะดำเนินการได้เมื่อโครงการก่อสร้างเสร็จสมบรูณ์และลูกค้าชำระเงินครบถ้วนตามสัญญาแล้ว
  ทั้งนี้ ณ วันที่ 31 ธันวาคม 2552
  จำนวนหน่วยและมูลค่างานที่ยังไม่ได้ส่งมอบโอนกรรมสิทธิ์ให้แก่ลูกค้า มีดังต่อไปนี้

+----------------------------+-------------+--------------------------+
| โครงการ                    | จำนวนหน่วย   | มูลค่าขายงานที่ยังไม่ได้ส่งมอบ*  |
|                            |             | (บาท)                    |
|                            |   (ยูนิต)     |                          |
+----------------------------+-------------+--------------------------+
| โครงการเดอะ ไฮทส์ ภูเก็ต      |   10        |   248,517,850            |
+----------------------------+-------------+--------------------------+
| โครงการนอร์ทพ้อยท์ พัทยา       |   271       |   3,273,811,202          |
+----------------------------+-------------+--------------------------+
| โครงการเดอะริเวอร์           |   579       |   9,242,251,438          |
+----------------------------+-------------+--------------------------+
| รวม                        |   860       |   12,764,580,490         |
+----------------------------+-------------+--------------------------+

  *มูลค่าตามสัญญาซื้อขายหรือสัญญาจอง ณ วันที่ 31 ธันวาคม 2552